സൗദിയില് മാലിന്യ സംസ്കരണത്തിന് കര്ശന നിയമം, തെറ്റിച്ചാല് കടുത്ത ശിക്ഷ മാലിന്യ സംസ്കരണത്തില് വീഴ്ച വരുത്തുന്നതിനും നിയമ ലംഘനങ്ങള്ക്കും വന്തുക പിഴയും തടവും ലഭിക്കുന്ന നിയമത്തിന് സൗദിയില് അംഗീകാരം. പൊതുജനാരോഗ്യത്തിനെതിരെയുള്ള പ്രവര്ത്തനങ്ങള്ക്ക് മൂന്ന് കോടി റിയാല് പിഴയും പത്ത് വര്ഷം തടവും ശിക്ഷയായി ലഭിക്കും. സൗദിയിലെ മുഴുവന് വ്യാപാര സ്ഥാപനങ്ങള്ക്കും താമസ കേന്ദ്രങ്ങള്ക്കും ഉത്തരവ് ബാധകമാണ്. സൗദി ഭരണാധികാരി സല്മാന് രാജാവാണ് പുതിയ മാലിന്യം സംസ്കരണ പദ്ധതിക്ക് അംഗീകാരം നല്കിയത്.പുതിയ നിയമ പ്രകാരം താഴെ പറയുന്നവയെല്ലാം തന്നെ ശിക്ഷ ലഭിക്കാവുന്ന കുറ്റങ്ങളാണ്: നിയമ വിരുദ്ധമായി മാലിന്യം ശേഖരിക്കല്.മാലിന്യങ്ങള് കത്തിക്കല്മാലിന്യം വെള്ളത്തില് ഉപേക്ഷിക്കല് കൃത്യമായ ബോക്സുകളിലല്ലാതെ മാലിന്യം നിക്ഷേപിക്കല് നിയമ ലംഘനം നടത്തുന്ന സ്ഥാപനത്തിനും വ്യക്തിക്കും പിഴയും തടവുമാണ് ശിക്ഷ. മൂന്ന് കോടി റിയാല് വരെ പരമാവധി പിഴ ചുമത്താം. 10 വര്ഷം തടവും ലഭിക്കും. കുറ്റത്തിന്റെ തോതനുസരിച്ചാകും ശിക്ഷ. ശിക്ഷ ലഭിക്കുന്നവര് വീണ്ടുമത് ആവര്ത്തിച്ചാല് പിഴ ഇരട്ടിയാകും. മാലിന്യ സംസ്കരണത്തിന് ലൈസന്സ് ലഭിച്ച സ്ഥാപനങ്ങള് വ്യവസ്ഥകള് ലംഘിച്ചാലും പിഴ ലഭിക്കും.